Ralph d’Escures

Ralph (fransk Raoul) (født 1068, død 20. oktober 1122) var erkebiskop av Canterbury fra 1214 til 1122. Han ble kant Ralph de Turbine eller Ralph d’Escures, etter Escures, en av hans fars besittelser ved Sées i Normandie.

Liv og virke

Benediktiner
Han inntrådte i 1079 i benediktinerabbediet St. Martin i Sées, og ble dets abbed ti år etter. Kort tid etter dette besøkte han England, der hans halvbror Seifrid Pelochim var biskop av Chichester. I 1100 måtte han flykte for Robert de Bellême, 3. jarl av Shrewsburys voldsdåd til England, der han for noen tid oppholdt seg hos erkebiskop Anselm av Canterbury og Gundulf, som var biskop av Rochester.

Biskop av Rochester, så erkebiskop av Canterbury
I mars 1108 etterfulgte han Gundulf i hans embede,, og den 6. august1108  ble han bispeviet av erkebiskop Anselm av Canterbury, O.S.B. Medkonsekrerende var biskopene Richard de Belmeis av London, William Giffard av Winchester, og Ralph de Luffa av Chichester.

Etter Anselms død i april 1109 ble han administrator av erkebispedømmet Canterbury.

I april 1114 ble han Anselms etterfølger som erkebiskop.

Hans politikk orienterte seg sterkt etter erkebispedømmets og den engelske kirkes rettigheter. Han gjorde krav på kirkelig overhøyhet over Wales og Skottland og nektet å bispevie Thurstan, som var blitt valgt til erkebiskop av York, etterdom Thurstan hadde nektet å underordne seg erkebiskopen av Canterbury. Dette første til en meningsbrytning med Paven og en reise til Roma, skjønt ikke til noen samtale med pave Paschalis II, for han hadde forlatt byen.

I strid med de klare befalinger fra Paschalis' etterfølgere pave Gelasius II og pave Callistus II nektet han fortsatt å bispevie Thurstan. Ralph fikk et slag den 11. juli 1119 og var deretter delvis paralysert og ute av stand til klar tale. Ikke desto mindre klarte han den 30. januar 1121 å krone Adeliza av Louvain, dronning etter at kong Henrik I av England mistet sin første gemalinne og giftet seg på nytt.

Striden om Thurstan med pavene var ennå ikke bilagt da Ralph døde den 20. oktober 1122.

Episkopalgenealogi
Hans episkopalgenealogi er:

 Erkebiskop Robert av Jumièges (?-1070)
 Biskop William the Norman (?-1075) *bispeviet 1051
 Erkebiskop Lanfranc O.S.B. (1005-1089) *1070
 Erkebiskop Thomas av Bayeux  (?-1100) *1070
 Erkebiskop Anselm av Canterbury, O.S.B. (1033-1109) *1093
 Erkebiskop Ralph d'Escures O.S.B. (ca 1068-1122) *1108

Referanser

Litteratur
 
 
 
  
 
 
 
 
 
 
 
 
 
 
 
 
 

Katolske erkebiskoper av Canterbury
Franske katolske biskoper
Engelske katolske biskoper
Franske benediktinere
Britiske benediktinere
Franske medlemmer av katolske ordener
Engelske medlemmer av katolske ordener
Linjen Jumièges (ekstinkt)